CELEX: 32007R0651
Language: hu
Date: 2007-06-08 00:00:00
Title: A Bizottság 651/2007/EK rendelete ( 2007. június 8. ) az egyes áruk Kombinált Nómenklatúra szerinti besorolásáról

14.6.2007   
            
            
               HU
            
            
               Az Európai Unió Hivatalos Lapja
            
            
               L 153/3
            
         
      A BIZOTTSÁG 651/2007/EK RENDELETE
   
   (2007. június 8.)
   az egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokolás alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által az áruk Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosítást a Közösségi Vámkódex létrehozásáról szóló, 1992. október 12-ei 2913/92/EGK tanácsi rendelet (2) 12. cikke (6) bekezdése értelmében a jogosult még 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód alá kell besorolni.
   2. cikk
   A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kiadott és az e rendeletnek meg nem felelő kötelező érvényű tarifális felvilágosítások a 2913/92/EGK rendelet 12. cikke (6) bekezdése értelmében még 60 napig felhasználhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. június 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 580/2007/EK rendelettel (HL L 138., 2007.5.30., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  KN-kód
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A test elfedésére szolgáló, ágyékig érő egyszínű, műszálas (80 % poliamid és 20 % elasztán), gumifonalat nem tartalmazó kötött anyagból készült könnyű, női ruhadarab.
                              A ruhadarabon a nyaki, valamint a kar- és lábkivágás köré 8 mm széles vulkanizált lágygumiból készült szalagot (4008 vtsz.) varrtak.
                              A ruhadarab melltartókosár fazonú, merevítős, betétpárnás kosárral, állítható vállpántokkal és magasra szabott lábkivágással rendelkezik.
                              (fürdőruha)
                              (Lásd a 641. számú fényképet) (1)
                              
                           
                        
               
                  6112 41 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály rendelkezései, valamint a 6112, a 6112 41 és a 6112 41 90 KN-kód szövege határozza meg.
                  Mivel a gumit rávarrták a ruhadarabra, de az nem része a ruhadarab anyagának, a ruhadarab nem sorolható a 6112 41 10 alszám (legalább 5 % gumifonalat tartalmazó szintetikus szálból készült női vagy leányka-fürdőruha) alá.
                  Figyelembe véve az általános megjelenését, a szövet szabását és természetét, a ruhadarab megfelel a szintetikus szálból készült női vagy leányka-fürdőruha (KN-kód 6112 41 90 – egyéb) követelményeinek.
               
            
                  
                              2.
                           
                           
                              Háromrétegű, steppeléssel összeállított árucikk, amelynek külső és belső rétege 100 % pamutszövet, párnázó anyaggal töltve.
                              A készárut varrással állítják össze, a következő tulajdonságokkal rendelkezik:
                              Körülbelül 90 cm hosszú, szorosan illeszkedő nyakkivágással. Elején kb. 68 cm hosszú zipzárral ellátott nyílás található. A deréknál gumi húzza össze. Az árucikk felső része karkivágással rendelkezik, az oldala és alsó része teljesen zárt. A felső rész szabása követi a test vonalát.
                              (rugdalózó gyermekeknek)
                              (lásd a 640. számú fényképet) (1)
                              
                           
                        
               
                  6211 42 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály rendelkezései, a XI. áruosztályhoz tartozó megjegyzés 7. pontja, a 62. árucsoporthoz tartozó megjegyzés 8. pontja, valamint a 6211, 6211 42 és 6211 42 90 KN-kód szövege határozza meg.
                  A 62. árucsoporthoz tartozó megjegyzés 4. a) pontja értelmében a ruhadarabot nem lehet csecsemőruhának tekinteni, mert 86 cm-nél hosszabb gyermekekre tervezték, így nem sorolható a 6209 vámtarifaszám alá.
                  Figyelembe véve a 6111 vámtarifaszámhoz tartozó KN-magyarázatot, ruhadarabok a csecsemőknek szánt ujjatlan vagy ujjas rugdalózók, és a kérdéses árucikk ugyanolyan, mint a csecsemőknek készült rugdalózó (felső része ruhaszabású), csak mérete nagyobb, ezért szintén ruhadarabnak tekintendő.
                  A felső rész szabása miatt, az árucikk a XI. áruosztályhoz sorolandó ruhanemű, és nem ágynemű vagy ágyfelszerelés. Ezért a 9404 vámtarifaszám alá nem sorolható.
                  Mivel a ruházati cikkekkel foglalkozó árucsoportokban nincs olyan vámtarifaszám, ami az ilyen ruhadarabot lefedi, a „más ruhához” kell sorolni.
               
            
                  
                              3.
                           
                           
                              Gépjárműben használatos textilanyagú berendezési tárgy. A gépjármű ülésére helyezendő, és többrétegű anyagból készült; a külső rétegek szőtt anyagból (pamut), a párnázó anyagként szolgáló középső réteg pedig nem szőtt anyagból készült.
                              (üléshuzat)
                              (Lásd a 642. számú fényképet) (1)
                              
                           
                        
               
                  6304 92 00
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály rendelkezései, valamint a 6304 és a 6304 92 00 KN-kód szövege határozza meg.
                  Lásd a Harmonizált Rendszer 6304 vámtarifaszámához tartozó magyarázatban meghatározottak szerint, e vámtarifaszám alá tartoznak a textilanyagú gépjárműberendezési cikkek.
                  Ezen árucikk nem része a gépjármű ülésének, hanem annak kiegészítője, és ezért nem sorolható a 9401 vtsz. alá. Lásd még a 9401 vámtarifaszámhoz tartozó KN-magyarázatot.
                  Mivel az árucikket autóban való használatra tervezték, nem tekinthető ágyfelszerelés és hasonló lakberendezési cikknek. Ezért kizárt a 9404 vtsz. alá való besorolása.
               
            
         
      
         
      
         
      
         (1)  A fényképek kizárólag szemléltető jellegűek.